เรื่องร้องเรียน (ร้องเรียน) วันที่ 2023-10-12 02:37:02 — แขวงบางยี่เรือ เขตธนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043192
//อ้างอิงเลขที่รับแจ้ง traffy fondue ( 4ZTXDH)
ขอให้แก้ไขปัญหา กรณีได้รับความเดือดร้อนจากปล่องดูดควันจากการประกอบอาหารของเพื่อนบ้าน ของบ้านเลขที่.... ซอยตากสิน 35/1 แขวงบุคคโล เขตธนบุรี กรุงเทพมหานคร เนื่องจากผู้ร้องแจ้งว่า ผู้ร้องอยู่บ้านเลขที่... ซึ่งอยู่ห่างจากบ้านดังกล่าวประมาณ 2 ห้อง บ้านหลังดังกล่าวเป็นอาคารพาณิชย์ 1 คูหา เปิดเป็นร้านจำหน่ายอาหารประเภทข้าวแกงให้กับพนักงานโรงงานเย็บผ้า เจ้าของบ้านเป็นบุคคลเพศหญิง (ทราบชื่อ) อายุประมาณ 50 กว่าปี สูงประมาณ 155-160 เซนติเมตร รูปร่างสมส่วน ผิวขาว ร้านจะเริ่มทำอาหารตั้งแต่เวลาประมาณ 08.30-11.00 น. และเปิดจำหน่ายอาหาร ตั้งแต่เวลา 12.00 - 14.00 น. ลักษณะบ้านจะอยู่ล็อคด้านหน้า ผู้ร้องจะอยู่ล็อคด้านหลัง ระหว่างล็อคจะมีเพิงของร้านอาหารเก่าซึ่งปิดกิจการไปแล้วชื่อ ดอกประดู่ หลังคาของเพิงจะติดกับด้านหลังของบ้านหลังดังกล่าวและติดกับด้านหน้าของบ้านผู้ร้อง (ตามผู้ร้องแจ้ง) ซึ่งร้านข้าวแกงจะมีการติดตั้งปล่องควันไว้บนหลังคาเพิงของร้านดอกประดู่ ซึ่งจะต่อท่อของปล่องดูดควันดังกล่าวมายังบ้านของผู้ร้อง ทำให้ควันจากการประกอบอาหารตรงเข้ามายังบ้านของผู้ร้องโดยตรง ผู้ร้องพบเห็นมีการปล่อยควันเมื่อวันพฤหัสที่แล้ว (ตามผู้ร้องแจ้ง) ซึ่งช่วงเช้ามักจะมีการทอดปลาเค็มบ่อยครั้ง และมีการประกอบอาหารต่างๆ กลุ่มควันของการประกอบอาหารนั้นจะส่งมารบกวนยังบ้านของผู้ร้อง อีกทั้งท่อดูดควันจะตรงกับที่ตากผ้าหน้าบ้าน หากผู้ร้องตากผ้าเอาไว้ กลิ่นอาหารจะติดเสื้อผ้า และเมื่อจับเสื้อผ้าจะเกิดอาการคัน สร้างความเดือดร้อนให้ผู้ร้องเป็นอย่างมาก นั้น
//ปัจจุบันเมื่อวันที่ 11 ตุลาคม 2566 ยังคงประสบปัญหาและได้รับความเดือดร้อนจากปล่องดูดควันจากการประกอบอาหารของเพื่อนบ้านอยู่เช่นเดิม โดยหลังจากที่มีการลงพื้นที่ของทางเจ้าหน้าที่สำนักงานเขตธนบุรี (ไม่ทราบวันที่แน่ชัด) ผู้ร้องได้เฝ้ารอว่าทางเจ้าของร้านดังกล่าวจะมีการปรับปรุงแก้ไขปัญหา แต่พบว่าทางร้านดังกล่าวไม่มีการแก้ไขปัญหาแต่อย่างใด และยังคงกระทำในลักษณะเช่นเดิม ซึ่งทำให้ผู้ร้องและประชาชนในพื้นที่ใกล้เคียงได้รับความเดือดร้อน จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาอีกครั้ง เพื่อบรรเทาความเดือดร้อนให้แก่ผู้ร้องและประชาชนในพื้นที่ใกล้เคียงต่อไป (ผู้ร้องยินดีให้เปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata